GiliGold/VAD_KnessetCorpus huggingface dataset:
גאלב מג'אדלה: בפנייה 381, הסדרת הרשות לבדואים בנגב.
גאלב מג'אדלה: הם לא הביאו לנו נתונים.
משה גפני: מה ביקשנו מהם?
גאלב מג'אדלה: ביקשנו נתונים.
טמיר כהן: לא התבקש.
משה גפני: צריך לומר מה.
משה גפני: אנחנו נבקש מהם.
משה גפני: מחר יש לנו עוד פניות.
גאלב מג'אדלה: הרפרנטים הציגו את זה.
משה גפני: אבל אנחנו לא יודעים על מה.
גאלב מג'אדלה: אנחנו שאלנו אותם עןל מה.
משה גפני: אנחנו נבקש את הנתונים.
משה גפני: תגיד לטמיר מה לשאול אותם ונקבל את הנתונים.
טמיר כהן: אנחנו נטפל בזה.
גאלב מג'אדלה: אני מתייחס לפנייה מספר 381.
משה גפני: פניות מספר 388 ו-389 – טיפול בעולים, תוכנית חומש לעולי אתיופיה.
משה גפני: ה צ ב ע ה פניות מספר 388 ו-389- אושרו פה אחד פניות מספר 390 ו-391 –
טמיר כהן: ממשל זמין.
טמיר כהן: זה לא הוזמן אתמול.
טמיר כהן: הרפרנט כאן.
משה גפני: תכף נחזור אליך.
משה גפני: פניות מספר 392 ו-393 – זק"א אנחנו מצביעים.
משה גפני: ה צ ב ע ה פניות מספר 392 ו-393 – אושרו פה אחד פניות מספר 394 ו-395 – מתקן המתנה למסתננים בגבול מצרים.
משה גפני: ה צ ב ע ה פניות מספר 394 ו-395 – אושרו פה אחד פניות מספר 396, 398 עד 400 – זה הסכם קואליציוני עם יהדות התורה.
משה גפני: בהסכם קואליציוני עם יהדות התורה מכניסים עוד 16 סעיפים.
משה גפני: ה צ ב ע ה פניות מספר 396, 398 עד 400 – אושרו פה אחד שי חרמש הצביע בעד.
שי חרמש: מספיק אתה כועס עלי במליאה.
שי חרמש: אני לא מאמין בזה.
משה גפני: היית יכול להימנע, אבל להצביע נגד?
שי חרמש: אתה יודע מה זאת אמונה?
משה גפני: ודאי אני יודע.
משה גפני: פנייה מספר 397 – התחבורה המטרופולינים בבאר שבע ובתל אביב.
משה גפני: ה צ ב ע ה פנייה מספר 397 – אושרה פה אחד פניות מספר 404 עד 411 - פיתוח יישובי הדרוזים והצ'רקסים.
גאלב מג'אדלה: זה ראש הממשלה.
גאלב מג'אדלה: זה יכול לחכות.
משה גפני: לא, לא יחכה.
גאלב מג'אדלה: אני עושה על זה רביזיה.
משה גפני: לא, אתה לא עושה רביזיה.
משה גפני: אתה איש חכם.
גאלב מג'אדלה: זה רשום במשרד ראש הממשלה.
משה גפני: זה לא רלוונטי משרד ראש הממשלה.
משה גפני: זה מגלי והבה.
גאלב מג'אדלה: אני מסתכל על הסעיפים.
משה גפני: זה מגלי.
גאלב מג'אדלה: תראה לי את מגלי.
משה גפני: חלק מהתוכנית של הפיתוח.
משה גפני: אנחנו נלחמים בנושא של הדרוזים ובסוף אתה תעשה את זה.
גאלב מג'אדלה: איפה אתה רואה את הדרוזים?
משה גפני: ה צ ב ע ה פניות מספר 404 עד 411 – אושרו פה אחד
גאלב מג'אדלה: זה כסף קטן.
משה גפני: זה חלק מתוכנית כוללת.
משה גפני: אתה יודע איך אנחנו נלחמים על זה שיבוא הכסף הקטן?
משה גפני: לא, אתה לא עושה.
גאלב מג'אדלה: אחריות שלך?
משה גפני: אחריותי.
טמיר כהן: עמוד 46.
משה גפני: פניות מספר 390 ו-391 –
חן לב: הפנייה נועדה לתקצב שלושה פרויקטים שונים בממשל זמין עבור משרדי הממשלה השונים.
משה גפני: סביר לנו מה זה ממשל זמין.
חן לב: אחרי הדיון הארוך שהיה לנו בעניין?
חן לב: בשמחה.
חן לב: ממשל זמין זאת יחידה שפועלת תחת חטיבת הטכנולוגיות באגף החשב הכללי במשרד האוצר.
חן לב: המטרה העיקרית של ממשל זמין והפעילות העיקרית של היחידה היא להקים אתרי אינטרנט עבור כל משרדי הממשלה, לספק שירותי מחשוב עבור משרדי הממשלה, לאפשר להם להעביר מידע ביניהם.
משה גפני: פנה אלי אתמול מישהו וביקש ניהול תקין ברשם העמותות והודיעו לו שביטלו לו את האישור של הניהול התקין בגלל שהוא לא מסכים להעביר את הפרטים באינטרנט.
משה גפני: אין לו אינטרנט בבית.
משה גפני: גם לי אין אינטרנט בבית ולא יהיה.
משה גפני: אני לא רוצה להעביר באינטרנט אלא אני רוצה להעביר רגיל.
משה גפני: אתם מעבירים הכול לממשל זמין.
משה גפני: דרך אגב, שר מיכאל איתן, כשהוא דיבר על העניין הזה, הוא אמר שהוא מצדיק על זה.
משה גפני: דיברתי על זה במליאת הכנסת.
משה גפני: אני לא מדבר על כך שבחקיקה כאן יש אנשים שלא רוצים אינטרנט.
משה גפני: אני מייצג כאן הרבה אנשים, גם באוכלוסייה הערבית.
משה גפני: אני מבקש ממך שתחזור אלינו עם תשובה מה עושים בממשל זמין עם אלה שלא רוצים, כמו שעשינו ברשות המסים.
חן לב: יש לי תשובה לזה.
חן לב: ממשל זמין, מאז הקמתו, פועל תחת הנחת עבודה ומדיניות לפיה משרדי הממשלה לא צריכים לעבוד תחת כפייה של החשב הכללי או של ממשל זמין אם להתחבר לשירותי ממשל זמין או לא.
חן לב: למעשה כל השירותים שממשל זמין מציע, הוא מציע למשרדים שמעוניינים לקבל את השירותים באופן התנדבותי.
חן לב: לעניין רשם העמותות שפועל תחת רשות התאגידים, למיטב ידיעתי במשרד המשפטים, זאת החלטה אוטונומית של משרד המשפטים ולממשל זמן אין יד ורגל בעניין.
מגלי והבה: זאת לא השאלה שלו.
מגלי והבה: איך אתם מבטיחים למי שאין אינטרנט?
משה גפני: לי אין אינטרנט.
משה גפני: אתה כופה עלי?
חן לב: ממשל זמין לא מספק שירות לציבור.
חן לב: ממשל זמין מספק שירות למשרדי הממשלה.
חן לב: אם משרד ממשלתי מעוניין להשתמש בשירותי ממשל זמין כדי לתקשר עם חלק מהציבור שלו, הוא רשאי לעשות את זה.
משה גפני: אתה מייצג כאן את הממשלה ואנחנו מייצגים את הכנסת.
משה גפני: אני מתנצל שזרקתי עליך את כל העוולות של הממשלה כי הממשלה גם עושה דברים טובים.
משה גפני: קח את הטוב ואת הרע.
משה גפני: מה שאתה אומר, אתה אומר דבר מאוד פשוט.
משה גפני: ממשל זמין נותן למשרדי הממשלה את השירות של ממשל זמין דרך האינטרנט, למשרד ממשלתי שרוצה ולא כופים על אף אחד.
משה גפני: תראה מה יקרה.
משה גפני: אנחנו מאשרים את זה, ואנחנו אישרנו את זה גם בעבר.
גאלב מג'אדלה: לא, לא מאשרים.
משה גפני: אני מקבל את עמדתך אבל אני מסביר לו מה אני רוצה.
גאלב מג'אדלה: ביום רביעי נאשר.
משה גפני: אני רק רוצה להסביר מה עמדתנו.
משה גפני: כל מה שאמרת זה בסדר, אבל אנחנו רוצים לדעת מה שאנחנו מבקשים כל הזמן.
משה גפני: בינתיים יש תקלות.
משה גפני: עכשיו שמעתי במקרה פנייה מרשם העמותות שפשוט ביטלו לו את זה ודווקא מדובר במוסד גדול ומפורסם כי הוא לא מכניס אינטרנט והוא רוצה להמשיך להעביר את כל הפרטים בכל הנוהל המקובל בדרך בה הוא העביר עד היום.
משה גפני: אני רוצה שתחזור אלינו עם תשובה עד יום רביעי - זה לא אתה אשם בזה ואני לא מאשים אף אחד – איך אנחנו מאבטחים את הציבור הזה, חלקים בציבור, חלק קטן או חלק גדול, לא חשוב כמה, שאין כפייה עליו, שזה כולל גם את רשם העמותות, את משרדי הממשלה ואת כל הגופים שאנחנו הולכים לספק להם עכשיו את התקציב על מנת לקדם את זה.
גאלב מג'אדלה: ולהמציא לאזרח הזה מסמך.
משה גפני: עשינו את זה עם רשות המסים כאשר בחוק ההסדרים היה את הנושא של הדיווח המקוון.
משה גפני: הודיע כאן יהודה נסרדישי, ואכן מבצע את זה, שיש עמדות מיוחדות.
משה גפני: בעל מכולת למשל, אתה עכשיו מחייב אותו בדיווח מקוון והוא מרוויח 5,000-6,000 שקלים בחודש ורק כדי להעביר את הדיווח המקוון הוא יצטרך לשלם סכום גדול ולכן הוא רוצה להעביר רגיל.
גאלב מג'אדלה: לשם כך יש מנהל חשבונות.
משה גפני: אבל אין לו מנהל חשבונות.
משה גפני: הוא מכולת קטנה שכונתית.
חן לב: לעמותה יש.
גאלב מג'אדלה: גם לו יש.
משה גפני: בסדר, אבל הסיכום היה שמי שאין ומי שלא רוצה, יש לו עמדות.
גאלב מג'אדלה: לא לחייב אותו.
משה גפני: מעמידים לרשותו עמדות וזה פועל.
משה גפני: אני מבקש תשובה על העניין הזה.
משה גפני: יש רביזיה על החקלאות.
משה גפני: רביזיה שלי, שלך ושל בן ארי.
משה גפני: אני רוצה להצביע נגד הרביזיה כי את בן ארי אני לא מוצא.
משה גפני: ה צ ב ע ה הרביזיה נפלה
ציון פיניאן: אתה מצביע על כל הרביזיות או כל אחת בנפרד.
משה גפני: לא, על כולן ביחד.
שי חרמש: גפני, לפרוטוקול אני רוצה לדבר בשם ציון פיניאן על נושא הגז באופקים.
שי חרמש: אתמול הייתה ישיבה אצל הממונה על מחוז דרום בבאר-שבע.
שי חרמש: בישיבה הודיע הממונה על מחוז הדרום, אבי הלר, שהם מוכנים לקדם את הדיון כאן ועכשיו ומיד.
שי חרמש: מתברר שיש שלוש תקלות בניגוד למה שאמר כאן השר.
שי חרמש: נתיבי גז העביר לרשות הגז את החומר בפברואר.
שי חרמש: רשות הגז, מפברואר, לא נתנה תגובה.
שי חרמש: נתיבי נגב, שזה הספק השני לאופקים, ספק הצנרת, העביר לרשות הגז את התוכנית בפברואר ורשות הגז עד היום הזה לא נתנה תגובה.
שי חרמש: יש לקונה בחוק.
שי חרמש: מתברר שנתיבי נגב, אלה שמניחים את הצנרת לאופקים, על פי המכרז רשאים להניח צנרת ולא רשאים להניח אביזרים.
שי חרמש: אתם מבינים מה זה להניח צנרת ולא אביזרים?
שי חרמש: כרגע אני מוציא מכתב ל בעניין הזה.
שי חרמש: אין שום בעיה בוועדה המחוזית שהיא ערה לעניין אבל הבעיה תקועה כרגע.
משה גפני: אתה מוציא מכתב ומעביר אלינו העתק.
שי חרמש: ציון, תודה רבה.
משה גפני: אישרנו את החוק הזה ואני הגשתי רביזיה.
משה גפני: הגשתי רביזיה בעקבות פרסום בעיתונות בו נאמר שיוזמת מס הכנסה שפלשו אפילו לתחום הגמ"ח, הצעת חוק חמורה, הלוואה בריבית נמוכה ובלי ריבית תיחשב הכנסה ותחויב במס.
משה גפני: זאת ביקורת קשה נגדי שהתפרסמה באחד העיתונים.
משה גפני: בשעת הדיון הבנתי שזה לא חל על הגמ"חים.
משה גפני: אני רוצה לומר לכם שהנושא של הגמ"חים עומד בדיון בינינו.
משה גפני: יש הצעת חוק שלי על הגמ"חים שקיבל אישור של ועדת שרים לחקיקה ולא הבאתי את זה למליאה אפילו שהייתי יכול להעביר את זה מכיוון שאני באתי בדברים גם עם בנק ישראל, גם עם המשנה ליועץ המשפטי לממשלה וגם עם המפקח על הבנקים.
משה גפני: קיימתי כאן דיון עם כולם.
משה גפני: יש הצעה שעולה.
משה גפני: אני בוודאי לא אתן יד לחוק שיגרום לנזק לגמ"חים.
משה גפני: אגב, אני משוכנע, בניגוד לדברים אחרים שנוגעים לציבורים שונים ואני הרבה פעמים חושד במשרדי הממשלה שמתכוונים לרעה בדבר מסוים או לחצי רעה, אבל בעניין של הגמ"חים אני הגעתי למסקנה ברורה וחד משמעית שיש קונצנזוס שצריך להסדיר חוקית את הנושא הזה כי זה מוסד מאוד חשוב, במיוחד בעת הזאת אבל זאת האמת בכל עת.
משה גפני: תמיד יש אנשים שנקלעים למצוקה והמוסד הזה שאנשים תורמים כסף כדי לעזור לאנשים שנמצאים במצוקה, כל אחד מאתנו יכול להיקלע למצוקה והערבות ההדדית היא דבר מאוד חשוב.
משה גפני: אני עכשיו רוצה לדעת האם החוק הזה באמת פוגע בגמ"חים כמו שהתפרסם בעיתון.
טליה דולן גדיש: חס וחלילה.
גאלב מג'אדלה: אתה אמרת שאתה לא מתרגש מהכתוב בעיתון.
משה גפני: לא, אבל אני הולך לברר את העובדות.
משה גפני: לפעמים יכול להיות שעיתון צודק.
משה גפני: זה קורה לו.
משה גפני: יכול להיות שיתברר שגם עכשיו העיתון לא צודק אבל תכף נשמע את הדברים.
משה גפני: אני לא יודע, אבל אני הגשתי רביזיה בגלל הנושא הזה.
משה גפני: אף אחד מאתנו, גם הם, גם הממשלה על כל שלוחותיה, כולל בנק ישראל, לא רוצה לפגוע.
גאלב מג'אדלה: למה לא לשמוע את העובדות ואחר כך להגיש רביזיה?
משה גפני: אני רוצה שגם אתה תשמע את העובדות.
גאלב מג'אדלה: צריך לדעת שיושב ראש הוועדה הוא איש חזק שלא נגרר אחרי העיתון.
גאלב מג'אדלה: אתה עושה בירורים עם העיתונאים ועם אנשי המקצוע.
שגית אפיק: אמר היושב ראש שאולי נפלה שגגה אצלנו כאשר עשינו את הדיון ולא שמנו לב שבכל זאת זה חל גם על מוסדות כספיים כמו גמ"ח.
משה גפני: הבירור הזה חשוב.
טליה דולן גדיש: זה נכון שאין מי שלא טועה, אבל במקרה הזה הטעות היא לא של יושב ראש ועדת הכספים אלא הפרסום בעיתון שטעה והטעה.
טליה דולן גדיש: צדק יושב ראש הוועדה.
טליה דולן גדיש: התיקון הזה לא בא לפגוע בגמ"חים.
טליה דולן גדיש: הסעיפים שאנחנו באים לתקן מראש לא דנים במסלול הלוואות שמתקבלות מגמ"
טליה דולן גדיש: חים אלא דנים רק במיסוי הלוואות בתחום העסקי כמו בעל שליטה בחברה, ספק, עובד.
טליה דולן גדיש: לא דנים בכלל בגמ"חים.
טליה דולן גדיש: סעיף 3(ט) מדבר רק על הלוואה שניתנת בקשר ליחסי עובד-מעביד, הלוואה שקיבל אדם ממי שמספק לו שירותים או הלוואה שקיבל בעל מניות מחברה בשליטתו כשהוא בעל השליטה בחברה.
טליה דולן גדיש: לכן הלוואה שנותן גמ"ח בכלל לא נופלת בגדרו של סעיף 3(ט).
טליה דולן גדיש: לגבי סעיף 3(י).
טליה דולן גדיש: יש הוראה מפורשת בסעיף 3(י) שקובעת בפסקה (8) שהסעיף לא יחול על הלוואה שנתן מוסד ציבורי כהגדרתו בסעיף (9)(2), שאלה הגמ"חים, לשם מטרתו הציבורית, שזאת עזרה למי שנזקק להלוואה.
טליה דולן גדיש: במסגרת התיקון שינינו סעיפים קטנים רבים.
טליה דולן גדיש: מחקנו מתחולת סעיף 3(י) סעיפים קטנים רבים אבל את הוראת סעיף 3(י) השארנו.
טליה דולן גדיש: לכן הלוואה שנותן גמ"ח בכלל לא נופלת לגדרו של סעיף 3(ט) לפקודה ומוצאת בהוראה מפורשת מגדרו של סעיף 3(י) לפקודה.
טליה דולן גדיש: אני גם ביררתי עם רשות המסים אתמול.
טליה דולן גדיש: מעולם לא מוסו גמ"חים לפי סעיפים 3(ט) ו-3(י).
טליה דולן גדיש: אין כוונה למסות אותם לפי התיקון שאנחנו עושים עכשיו.
טליה דולן גדיש: הסעיפים מראש לא נגעו בגמ"חים.
טליה דולן גדיש: התיקון לא בא אלא לעשות סדר בהרבה מאוד דברים אבל בוודאי שלא למסות הלוואות מגמ"חים.
משה גפני: לפני שיש את החוק הזה, אני יצחק תשובה, יש לי חברות ואני הקמתי גמ"ח ובו אני נותן הלוואות בלי ריבית כמו שנהוג בגמ"חים.
משה גפני: בין היתר אני נותן גם לעובדים אצלי לפי קריטריון שהגמ"ח קבע, מישהו שמשיא את ילדו, מישהו שקונה דירה או מישהו שנקלע למצוקה.
משה גפני: לפי החוק הקיים, לא לפי הצעת החוק החדשה, אני יצחק תשובה – אני מתנצל שאני כזה מגלומן – ויש לי גמ"ח.
טליה דולן גדיש: אבל מי שנותן את ההלוואה זה לא המעביד, זאת לא אחת החברות אלא זה הגמ"ח.
משה גפני: אבל אני מממן את הגמ"ח הזה.
טליה דולן גדיש: לא משנה לי מי מממן את הגמ"ח הזה.
טליה דולן גדיש: אני רק רוצה לדעת שההלוואה ניתנה מטעמים פילנתרופיים.
משה גפני: איך תדעי?
טליה דולן גדיש: יש מעקב אחרי גמ"חים.
טליה דולן גדיש: אני רואה מי נותן את ההלוואה ואני רואה מי מקבל את ההלוואה.
טליה דולן גדיש: זה שקרן הגמ"ח עצמה הוקמה על ידי יצחק תשובה, זה לא רלוונטי.
טליה דולן גדיש: השאלה היא מי נותן ומי מקבל.
טליה דולן גדיש: אם יצחק תשובה ייתן את ההלוואה הזאת רק לעובדים שלו, יכול להיות שאני אגיד שיש כאן איזשהו ניסיון להתחמק אבל אם יצחק תשובה נותן את זה כגמ"ח אמיתי, אז זה גמ"ח אמיתי.
משה גפני: לי יש חברה, אני החלטתי לעשות גמ"ח ואני נותן הלוואות.
משה גפני: פעם בשנה אני מעביר שיק מהחברה לגמ"ח הזה.
משה גפני: גמ"ח חסדי דוד.
משה גפני: הגמ"ח הזה נותן הלוואות בלי ריבית כמו כל גמ"ח לפי קריטריונים שהוא קובע לאנשים במצוקה שהם עובדים של החברה אבל החברה מעבירה שיק של החברה לגמ"ח הזה.
משה גפני: אני מדבר על החוק הקיים ואחרי כן נדבר על הצעת החוק.
שגית אפיק: ההלוואה שבין החברה לבין הגמ"ח.
שגית אפיק: השאלה היא על החוליה הזאת שבשרשרת.
טליה דולן גדיש: אני מבינה.
טליה דולן גדיש: אם זה גמ"ח אמיתי, זה לא צריך להיות.
משה גפני: לא צריך, זה לא מספיק לי.
גאלב מג'אדלה: מי יחליט שזה אמיתי?
טליה דולן גדיש: בוא נשים את הדברים על השולחן.
טליה דולן גדיש: אם יש רמאות מסוימת, כלומר, אתה רוצה לתת הלוואה לעובד שלך ולהינצל מציפורני סעיף 3(ט).
טליה דולן גדיש: מה אתה תעשה?
טליה דולן גדיש: אתה תגיד שבמקום שאתה תיתן הלוואה לעובד שלך, אתה תקים קרן עזרה וקרן העזרה הזאת תיתן הלוואה לעובדים שלך.
טליה דולן גדיש: במקרה כזה הייתי חושבת שיש כאן אולי רמאות ולמעשה החברה שלך נותנת הלוואה לעובד שלך.
טליה דולן גדיש: אבל אם אתה איש עסקים, תשובה, שמקים קרן גמ"ח אמיתית והקרן הזאת נותנת הלוואה לאנשים ---
משה גפני: אני מממן אותה.
משה גפני: אני נותן שיק של החברה
טליה דולן גדיש: אתה מממן אותה אבל אתה נותן את ההלוואה לכלל הנזקקים ולאו דווקא לעובדים שלך, ויש פה הלוואה אמיתית מגמ"ח לנזקק, גם אם המימון של הגמ"ח נעשה על ידי איש עסקים – ואני מבינה שממילא רוב המימון של הגמ"חים נעשה על ידי אנשי עסקים – צריך לבדוק כאן את העובדות לאשורן.
טליה דולן גדיש: אם זאת הלוואה אמיתית מגמ"ח לנזקק, זה בכלל לא נכנס לגדר הסעיף הזה.
טליה דולן גדיש: אם יהיה מדובר ברמאות, ברור שאנחנו נפעיל את הסעיפים שיש לנו בפקודה לצורך מיסוי.
משה גפני: לפי החוק הקיים, לפני הצעת החוק שלכם, מה הדין שחל במקרה הזה עליו דיברתי?
טליה דולן גדיש: אני חוזרת ואומרת שצריך לבדוק את העובדות.
טליה דולן גדיש: הצעת החוק לא שינתה.
משה גפני: אני רוצה ברשותך לשאול את השאלה.
גאלב מג'אדלה: אולי תגיד לנו בדיוק מה אתה רוצה.
משה גפני: מה שאמרתי.
משה גפני: בדיוק מה שאמרתי.
משה גפני: בעידן הזה בוודאי, אבל תמיד זה היה, אני לא רוצה לתת יד לפגוע באחד ממוסדות החסד, הטובים ביותר שיש לנו.
משה גפני: לא מתקנים את החוק אלא לפי החוק הקיים.
משה גפני: כל הסיפור ששאלתי אותך על תשובה הוא לפי החוק הקיים.
משה גפני: אגב, שלא תהיה טעות, אני לא יודע שלתשובה יש גמ"ח ואין לי מושג לגבי תשובה אלא לקחתי אותו רק כמשל.
משה גפני: עוד מישהו יכול להבין מהפרוטוקול שיושב ראש ועדת הכספים אמר שלתשובה יש גמ"ח ובסוף יתברר שזה סתם.
משה גפני: זה לא תשובה.
משה גפני: זה משל.
טליה דולן גדיש: זאת לא בושה.
משה גפני: זה כבוד.
משה גפני: אני חושב שגם הכנסת הייתה צריכה לעשות גמ"ח לעובדים שלה.
משה גפני: אני שואל לפי החוק הקיים ולא לפי הצעת החוק שעכשיו אנחנו דנים בה.
משה גפני: לפי החוק הקיים, כל הסיפור ששאלתי אותך, התשובה שלך נכונה גם לפי המצב הקיים?
משה גפני: לא מתקנים את החוק.
טליה דולן גדיש: המצב הקיים לא שינה לעניין הזה.
משה גפני: מה שינה המצב הקיים?
משה גפני: מה משנה המצב הקיים?
שגית אפיק: מה משנה הצעת החוק.
טליה דולן גדיש: הצעת החוק עושה סדר בהרבה מאוד דברים.
משה גפני: את הדברים האחרים הבנתי.
טליה דולן גדיש: לא משנה בנקודה הזאת.
טליה דולן גדיש: היא לא נוגעת בנקודה הזאת.
טליה דולן גדיש: אם זאת הלוואה אמיתית מגמ"ח, לא נופלת ב-3(ט).
טליה דולן גדיש: אם זאת רמאות וניסיון להשתמש בגמ"ח, יש לנו את הדרכים שלנו לטפל בזה.
משה גפני: בקיצור, אני מסכם את הדברים שאת אמרת.
גאלב מג'אדלה: בשביל העיתונאי אתה צריך מכתב.
משה גפני: אני לא צריך מכתב לעיתונאי.
משה גפני: אני צריך לעצמי.
משה גפני: עם כל הכבוד, אני מתקרב ליום כיפור וביום כיפור אני בא לבית הכנסת ומתפלל לפני הקדוש ברוך הוא ואומר לו בין היתר שאני חייב לעשות חסד עם השני שנמצא במצוקה.
משה גפני: אז ישאלו אותי איך אישרתי חוק כזה שפגע בחסד.
משה גפני: אני צריך לתת תשובה והתשובה שאני אתן היא שאנחנו לא פוגעים.
טליה דולן גדיש: התשובה שאדוני יכול לתת היא כזאת.
שגית אפיק: אני אפילו חושבת שיש סוג של הבהרה בהצעת החוק, גם ביחס לנושא הזה של גמ"חים.
שגית אפיק: ל-3(ט), ברור שגמ"חים לא נכנסים.
טליה דולן גדיש: נכון מאוד.
שגית אפיק: כי זאת לא הלוואה של עובד-מעביד, זה לא מאדם שמספק לו שירותים וזה לא בעל שליטה.
שגית אפיק: אם כן, אנחנו לא ב-3(ט) בכלל.
שגית אפיק: .
שגית אפיק: ואז אנחנו עוברים ל-3(י).
שגית אפיק: בהצעת החוק את מבטלת ב-3(י) את פסקה (7) ופסקה (7) אומרת: הלוואה שנתן מוסד כספי במהלך העסקים הרגיל.
שגית אפיק: ברגע שאת מבטלת אותה, אין ספק שזה לא יחול על גמ"ח.
שגית אפיק: אבל את מחליפה את זה בעצם במבחן אחר, במבחן של יחסים מיוחדים שבעיניי אי אפשר לפרש אותו ככזה שחל לגבי גמ"ח.
שגית אפיק: זאת תהיה גם הפרשנות שלכם.
טליה דולן גדיש: קודם כל, 3(ט) לא חל.
טליה דולן גדיש: 3(י), אנחנו ממעטים ב-3(י)(8) הלוואה מגמ"ח לנזקק.
טליה דולן גדיש: חוץ מזה, צודקת שגית שאם כבר, אנחנו מיטיבים.
שגית אפיק: אתם מבהירים עוד יותר שזה לא יכול לחול בשום אופן.
שגית אפיק: ברגע שאת מוחקת את פסקה (7), את בעצם מבהירה שזה לא יחול על הלוואה שנתן מוסד כספי.
טליה דולן גדיש: לא רק זה.
טליה דולן גדיש: אני מייחדת את 3(י) ליחסים מיוחדים.
טליה דולן גדיש: בהנחה שאין יחסים מיוחדים בין הגמ"ח לנזקק, זה אפילו לא נכנס בגדרו של 3(י) וליתר ביטחון אנחנו מוציאים אותו בפסקה (8).
טליה דולן גדיש: יותר ברור מזה, לא יכול להיות.
טליה דולן גדיש: צודקת שגית שאפילו בתיקון שלנו אנחנו אומרים שחל רק ביחסים מיוחדים ואין יחסים מיוחדים בין הגמ"ח לנזקק.
שגית אפיק: שאלה אחרת.
שגית אפיק: אם הגמ"ח נותן את ההלוואה למוסד, לישיבה, מה יחול אז?
משה גפני: לאגודה למלחמה בסרטן.
טליה דולן גדיש: אין שינוי.
טליה דולן גדיש: למי שהוא לא נותן, זה לא נופל בתוך 3(י).
טליה דולן גדיש: זה מחוץ לתחום.
טליה דולן גדיש: אני אומרת את זה בצורה הברורה ביותר.
משה גפני: אני מציע שאני אסיר את הרביזיה ומכיוון שאני מסיר את הרביזיה, לאחר ההסברים של טליה דולן, אנחנו מאשרים את החוק, את מה שאישרנו בפעם הקודמת ואני מבקש מהיועצת המשפטית להביא את זה היום – אחרי שזה שוחרר מחובת הנחה – לאישור לקריאה שנייה ושלישית.
משה גפני: אישרנו אותן עם התיקונים האלה שזאת בעצם הטבה.
גאלב מג'אדלה: זה לא מעמיס על סדר היום?
משה גפני: אני לקחתי על עצמי להיות כאן כל היום, כמו כל יום, עד לפנות בוקר.
משה גפני: אני צריך להביא היום את החוק של שדרות, את החוק של המפונים, את החוק הזה, את החוק של נכי רדיפות הנאצים ואת החוק של אילת.
משה גפני: יש לי חמישה חוקים שאני צריך להביא היום מטעם הוועדה.
משה גפני: אנחנו מקבלים משכורת ואפילו קיבלנו ביגוד.
משה גפני: פשוט חוצפה של העיתונאים.
משה גפני: אפשר להתפלץ.
משה גפני: זה מה שיש להם לכתוב כאילו התקבלה כאן החלטה.
משה גפני: מעניין אותי אם העיתונאים לא מקבלים ביגוד.
גאלב מג'אדלה: אני אגיד לך בינינו, שאף אחד לא ישמע, אני נגד פופוליזם, אבל לפעמים מראית העין.
משה גפני: מה זה נוגע למראית העין?
משה גפני: אף אחד לא קיבל החלטה.
משה גפני: זה הסכם קיבוצי.
גאלב מג'אדלה: אנחנו מקבלים את זה מאז קום המדינה.
ציון פיניאן: אתה מקבל את זה תמיד ב-1 באוגוסט.
גאלב מג'אדלה: הייתי דוחה את זה לחודש הבא.
משה גפני: אני לא הייתי דוחה.
משה גפני: אלי ישי ביקש להאריך את המושב והייתי נגד.
משה גפני: אורי מקלב מהנשיאות הצביע נגד עם שתי אצבעות.
גאלב מג'אדלה: גם אני נגד.
משה גפני: מה זה הפופוליזם הזה?
משה גפני: אני ועדה שמתכנסת כל הזמן והעובדים מרוגזים עלי ובצדק.
ציון פיניאן: הם לא יודעים שאנחנו לא מקבלים הבראה.
ציון פיניאן: כל עובד מקבל ביגוד והבראה יותר מאתנו.
משה גפני: אני בעד העובדים.
משה גפני: אגב, אם הייתה באה עכשיו החלטה – ולא רק עכשיו אלא גם בזמן אחר – להוסיף לחברי הכנסת ביגוד, הייתי מצביע נגד אבל זה תהליך רגיל.
משה גפני: אנחנו אישרנו את החוק.
משה גפני: באמת היה מאוד טוב מה שהבהרת לנו, גם לגבי התקנות וגם לגבי החוק.
משה גפני: זה באמת חשוב מאוד בעידן הזה.
משה גפני: הרבה פעמים אנחנו לא כל כך רגישים למצב.
משה גפני: אני נגד הפאניקה שגם ראש הממשלה וגם שרים נכנסים אליה בגלל המחאות, אבל צריך להיות רגיש.
משה גפני: המצב היום הוא מצב שמעמד הביניים באמת מתקשה לגמור את החודש.
משה גפני: על סדר היום המשבר בחברת חיפה כימיקלים בע"מ.
משה גפני: בשעתו התערבנו, כאשר היה הוויכוח בין חיפה כימיקלים לבין מפעלי ים המלח בנושא אספקת החומר כדי שיוכלו להמשיך לפעול, ואני שמח שאז זה עלה בידינו.
משה גפני: בינתיים אני מקבל פניות האומרות שכבר תקופה ארוכה, מספר חודשים, המפעל שובת בגלל סכסוך בין ועד העובדים וההנהלה.
משה גפני: אני לא יודע בדיוק באיזו מסגרת אני מקיים את הדיון הזה.
משה גפני: אני לא הולך להיכנס לנעלי הארגונים היציגים של העובדים אבל אני רוצה בזמן קצר לנסות לקדם את העניין הזה.
משה גפני: נתחיל במנהל המפעל.
משה גפני: אתה יכול בבקשה לומר לנו איפה עומד הסכסוך הזה?
נדב שחר: הסכסוך כרגע נמצא בגישור אצל שופטת לשעבר.
משה גפני: בוא תחשוב שאנחנו השופטת.
משה גפני: אולי נצליח לגשר על הפערים.
נדב שחר: אני חושב שהנושא הוא מורכב לפגישה של חמש דקות, אבל בסך הכול מדובר בסכסוך.
משה גפני: אחרי זמן רב שאתם מנהלים את הדיון, אולי תוכל לומר בתמצות היכן ההסכמות והיכן הפערים.
נדב שחר: אני אתמצת.
נדב שחר: מדובר בסכסוך עבודה, להערכתי סכסוך עבודה פשוט, שלא נדרשו בו שינויים מבניים או פיטורים או דברים כאלה בהיקפים גדולים.
נדב שחר: הסכסוך הזה או מערכת היחסים התנהלה לאורך זמן די ארוך ובסופו של דבר הגענו עם ההסתדרות החדשה למסגרת של הבנות.
נדב שחר: העובדים החליטו לשנות את הייצוג ולהחליף את הגוף היציג שמייצג אותם מההסתדרות החדשה לכוח לעובדים ובעצם מאותו רגע לא נוצרה באמת מסגרת אמיתית שיכלה לקדם את הדיון.
נדב שחר: כחלק מהאמצעים שהעובדים חשבו שזה לטובתם, הם פנו לרשויות השונות, לרבות לחברי הכנסת, והתוצאה של זה בפועל, בלי שאכנס כרגע לוויכוח, שלקחו למפעל את היתר הרעלים, את רישיון העסק.
משה גפני: מה זה לקחו למפעל את הרישיון?
משה גפני: אתה מדבר על המשרד להגנת הסביבה?
נדב שחר: כץ, מנהל המחוז של המשרד להגנת הסביבה עשה סיור.
משה גפני: מה זה קשור לעובדים?
נדב שחר: העובדים התלוננו שיש בעיות בטיחות בזמן השביתה.
נדב שחר: הם טענו שההנהלה לא פעלה נכון למרות שכל ההיתרים האלה הם אישיים והם באחריות אישית שלנו, של המנהלים במקום.
נדב שחר: בסופו של דבר כץ נכנס לתפר הזה.
משה גפני: אתה מר כץ?
: אני לא שלמה כץ.
: אני דוקטור מאגף חומרים מסוכנים.
משה גפני: אתה יודע לענות לגבי הנושא הזה של היתר הרעלים?
: המשרד להגנת הסביבה הוציא צווי פינוי לרעלים וביטל את היתר הרעלים עקב בעיות קשות בתחזוקה של המפעל.
: חששנו שאם המפעל ימשיך לאחסן כמות כזאת של חומרים כמו שהוא מאחסן היום, עלולות להיות לזה תוצאות לא נעימות.
: אנחנו לא מציעים.
: אנחנו כבר עשינו.
משה גפני: לא, מה אתם מציעים להנהלת המפעל לעשות.
: להוציא חלק מן החומרים.
נדב שחר: קיבלנו.
נדב שחר: ההנהלה ביצעה את זה.
: נכון מאוד.
נדב שחר: קיבלנו היום צו נוסף שהגדיר מחדש לוחות זמנים.
נדב שחר: אני אישית נפגשתי אתמול.
נדב שחר: דרך אגב, אנחנו חושבים שלקחו את היתר הרעלים בניגוד למה שאתה אומר, שלא בצדק.
נדב שחר: הבאנו חוות דעת רבות גם לבג"ץ למה לא לקחו את היתר הרעלים מהסיבות הנכונות.
נדב שחר: אנחנו חושבים שזה קשור לדברים אחרים לגמרי.
נדב שחר: אני אתמול בבוקר ישבתי אצל כץ ואמרתי לו שיסתכל לי בעיניים, לו יש אג'נדה וכל המטרה שלו היא להוציא את חיפה כימיקלים ממפרץ חיפה ולכן זה מה שהוא עושה.
נדב שחר: אני דרשתי מכץ לבוא ולומר.
נדב שחר: אם הוא לקח את היתר הרעלים, סימן שהוא רוצה שנתקן דברים מסוימים וביקשתי ממנו לנקוב מה הדברים אותם הוא רוצה שנתקן ואותם אנחנו נתקן.
נדב שחר: אי אפשר לקחת היתר.
נדב שחר: הוא אמר לי שיש כאן שלושה שלבים.
נדב שחר: שלב ראשון, בואו תפנו.
נדב שחר: עכשיו הוא נתן פינוי לעוד חודשיים.
נדב שחר: אחרי שתפנו, הוא ימנה מומחה שיבדוק האם אפשר לקבל בחזרה את היתר הרעלים.
נדב שחר: זה היה אתמול.
נדב שחר: אחרי שהוא יבדוק והוא יגיד, הם יתכנסו ויאמרו אם אפשר לקבל בחזרה את היתר הרעלים.
נדב שחר: התהליך של כץ לא מקובל עלינו.
נדב שחר: אנחנו חושבים שלקחו לנו את היתר הרעלים שלא בצדק ואנחנו חושבים שזה לא קשור בסכסוך.
נדב שחר: העובדים תבעו תביעה הזויה.
נדב שחר: בתביעה הזאת אנחנו הובלנו את הקו שימנו מגשר.
נדב שחר: העובדים בחרו בסוף את המגשרת.
נדב שחר: אני לא הייתי מעורב בדיון אבל הם בחרו מי המגשרת ובסופו של דבר אני אומר שגם שאלו אותי שני ראשי הוועד, מי שנחשבים לראשי הוועד, יושב ראש הוועד וסגנו, אתם היו לי שתי פגישות נוחות, ארוכות ונעימות בבית מלון, איך הם יוצאים מזה.
נדב שחר: אמרתי להם שהם צריכים את המבוגר האחראי כי את ההישגים שיש להם הם כבר מכרו ככישלון לעובדים.
נדב שחר: אם מכרתם אותם ככישלון לעובדים, לחזור לעובדים אחרי שלושה חודשים, יש בעיה.
נדב שחר: בהתחלה הם ניסו להביא את עובדיה עלי מרשות שדות התעופה שהסכים לכך, והיום זה הגיע לנושא של הגישור של שופטת בית המשפט לעבודה.
זהבה גלאון: למה לא הוגש הגישור האחרון?
נדב שחר: אנחנו לא הגענו למפגש גישור האחרון.
נדב שחר: נמצא כאן נציג המשרד להגנת הסביבה והוא יסביר את זה טוב מאתנו.
נדב שחר: אנחנו קיבלנו צו פינוי רעלים ופעלנו לפי הצו.
נדב שחר: הצו לא היה הגיוני מבחינתנו כי הוא נתן לנו 94 רעלים לפנות אותם תוך יומיים.
נדב שחר: היום אנחנו צריכים לפנות אותם תוך שישים ימים וזה יותר הגיוני.
נדב שחר: הוא נתן לנו 14 ימים לפנות חומרים אחרים.
נדב שחר: אנחנו דיברנו עם כץ, העובדים שלחו לכץ מכתב והוא שלך להם מכתב תשובה שאומר להם שזה לא מעניינם של העובדים והם מחויבים לעבוד לפי הצווים.
נדב שחר: אנחנו באנו לעבוד לפי הצווים והעובדים לא הסכימו ואמרו שהם רוצים צו פינוי.
נדב שחר: צו פינוי, זה לא דבר פשוט.
אלי לוטטי: הוא לא אומר דברי אמת.
אלי לוטטי: מספיק.
משה גפני: רבותיי, בבניין הזה לא צריך לומר אמת.
משה גפני: אני לא אמרתי שהוא לא אומר אמת אבל אין כאן חובה כזאת.
נדב שחר: לכן פנינו לבית המשפט ובית המשפט בפועל סידר את העניינים ונתן לנו תקופה.
משה גפני: יושב ראש ועד העובדים, אליהו אלבז.
עמיר פרץ: אדוני היושב ראש, אולי תשאל אותו שיגיד לנו מה הפער.
משה גפני: ניסיתי אבל לא הצלחתי.
משה גפני: לכן הלכתי לאלבז.
עמיר פרץ: תנסה שוב.
משה גפני: נלך הפוך.
משה גפני: אני מבקש ממך אדוני יושב ראש הוועד, אנחנו לא ההסתדרות ואנחנו לא כוח לעובדים אלא אנחנו בסך הכול חברי כנסת ולא מעבר לזה.
משה גפני: אנחנו לא מתיימרים להיות מעבר לזה.